## Suomen Pöytätennisliitto ry PÖYTÄKIRJA

LIITTOHALLITUKSEN KOKOUS

8.3.2016 kello 17.00

Paikka: Helsinki, Ruskeasuo

Läsnä: Esko Heikkinen, Sonja Grefberg, Jukka Nieminen, Juha Mustonen, Pasi Valasti, Kimmo Arenius, Matti Kurvinen, Kimmo Pihkala, Mika Räsänen

1. Kokouksen avaus

* Kokous avattiin klo 17:05

1. Kokouksen laillisuus

* Kokous todettiin päätösvaltaiseksi

1. Esityslistan hyväksyminen

* Esityslistaan lisättiin muihin kohtiin Jarmo Siekkisen esitykset elinsiirtopotilaiden EM-kisoista ja junioreiden SM-kisan kutsun vahvistamisesta

1. Edellisen kokouksen pöytäkirjan hyväksyminen

* Edellisen kokouksen pöytäkirja hyväksyttiin

1. MM-kisojen raportti

* Mika Räsänen raportoi Malesian MM-kisojen peleistä ja Sonja Grefberg kokouksissa päätetyistä asioista.
* Suomen miesten joukkue pääsi kisoissa ylempään jatkosarjaan ja voitti ensimmäisellä pudotuspelikierroksella Irlannin. Toisella kierroksella tuli tappio Saudia- Arabialle ja näin joukkueen nousu ylempään kategoriaan jäi saavuttamatta
* Naisten joukkue jäi tasaisessa alkulohkossa neljänneksi. Kaksi voittoa alemman jatkosarjan peleissä varmistivat joukkueelle paikan myös seuraaviin kisoihin jotka pelataan kahden vuoden päästä Ruotsin Halmstadissa. Kisoihin pääsee mukaan 72 maata.
* ITTF:n kokouksessa ei hyväksytty isompia sääntömuutoksia.

1. Valiokuntien puheenjohtajien tilannekatsaus

* Työvaliokunta: Valiokunta kokoontui alkuvuodesta. Palaverin aiheena oli pääasiassa toimiston tehtävien ja tavoitteiden selkeyttäminen sekä liiton varainhankinta
* HUV: ETTU:n ylimääräisessä kokouksessa Malesiassa käsiteltiin tulevia EM-karsintoja. Suomen naisten lohkon vastustaja Ukraina oli ehdottanut molempien pelien pelaamista Suomessa ja tähän suhtaudutaan positiivisesti. Henkilökohtaiset EM-kisat järjestetään syksyllä Unkarissa, vuoden 2017 joukkueiden EM-kisalle ei ole toistaiseksi järjestäjää.
* IT: Liiton uusien sivujen odotetaan edelleen olevan käyttövalmiina kesällä. Ruotsissa käytössä olevaa kisojen veto-ohjelmaa (TT Coordinator) on testattu ja selvitetty mahdollisuutta ottaa ohjelma käyttöön myös Suomessa. Jatketaan asian selvittämistä.
* Sääntövaliokunta: Alicanten veteraanien MM-kisoihin on valittu Suomesta kolme tuomaria, Asko Rasinen, Lauri S. Miettinen ja Joonas Kivimäki.
* Veteraanivaliokunta: Veteraanivaliokunta esitti 35v-luokkien poistamista veteraanien SM-kisoista. Lisättiin esitys liittokokouksen listalle.
* Kilpailuvaliokunta: Ensi vuoden kilpailukalenterin tekee Mika Räsänen.
* Seuravaliokunta: Seuravaliokunnalle tullut esitys hallituksen esityslistalle otettavista asioista käsitellään liittokokouksessa.

1. Tilinpäätöksen hyväksyntä, allekirjoitukset

* Tilinpäätös käsiteltiin edellisessä hallituksen kokouksessa. Hallituksen jäsenet tutustuivat vielä kokouksen jälkeen tilinpäätöspapereihin. Tilinpäätös allekirjoitettiin.

1. Hallinto:

Maajoukkuetoiminnan selkeyttäminen

* Ensi kauden maajoukkuetoiminnan suunnitelmat käydään läpi kevään aikana. Kaikki tapahtumat pyritään saamaan mukaan tulevaan kilpailukalenteriin. Tapahtumat käydään läpi yhdessä Mattias Bergkvistin kanssa. Liiton uusille sivuille nimetään maajoukkueryhmät.

Kirjanpito

* Liiton kirjanpitoa hoitaa Tasevalvonta. Kirjanpitoa pyritään selkeyttämään.

Tiedotus

* Lajin tiedotus on parantunut ja Teemu Oinas on hoitanut tiedotusvastaavan tehtäviä hyvin. Ennen SM-kisoja pyritään saamaan mediaan Pentti Olahin Rion kisojen tilanteesta tiedotustilaisuus, OK on luvannut avustaa tilaisuuden järjestämisessä.

1. Liiton logo

* Sovittiin liiton logon uudistamisesta ja logon mallista. Esko Heikkinen vie asian eteenpäin ja logosta tehdään painokelpoisia versioita.

1. Lehden päätoimittaja

* Jarmo Siekkinen toimii päätoimittajana kuluvan vuoden loppuun.

1. Kevätliittokokous

* Kevätliittokokous järjestetään Ruskeasuolla 23.4 klo 16
* Hallitus käsitteli kilpailuvaliokunnan sääntömuutosehdotukset. Liittokokoukseen viedään seuraavat sääntömuutosehdotukset:
* Kaksinpelien, nelinpelien ja joukkuekisojen sijoittamisen perusteiden muutos pohjautuvaksi jatkossa ratingpisteisiin, kun se nykyään pohjautuu ratingsijoihin
* Miesten joukkue SM 4.9.3 mukaiseen pelisysteemiin
* Poikien SM-joukkuekilpailuiden pelisysteemin muutos 4.9.3 mukaiseksi

(13-, 15- ja 17v)

* Naisten Top-12 päivitys Top-8 turnaukseksi
* Veteraanivaliokunnan ehdotus 35v-luokkien poistamiseksi veteraanien SM-kisoista sekä veteraanien joukkue SM-kisoista viedään liittokokoukseen
* Liittohallitus valmistelee esitykset liittokokoukseen ja esitykset julkaistaan vielä liiton sivuilla ennen kokousta

1. Ruskeasuon pöytien uusi hinnoittelu

* Ruskeasuon pöytien hinnoittelu muuttuu 1.5 alkaen. Yksikään seura ei saa enää ilmaisia pöytävuoroja Ruskeasuolta. Pöytätennisliitto on sopinut liikuntaviraston kanssa pöytien hintoihin 50% alennuksen liiton kautta tulevista seurojen pöytävarauksista.

1. Ball Sport Expo ja kouluesite

* Pöytätennisliitto oli yhteistyössä Stigan kanssa mukana 4-6.3 Helsingin messukeskuksessa järjestetyssä Ball Sport Expossa jossa oli tuhansia kävijöitä.
* Stigan kanssa on tehty pöytäpaketti kouluihin jolla pystytään markkinoimaan välineitä kouluesittelyiden yhteydessä.

1. Urhea hakemus

* Pöytätennisliitto on toiminut yhteistyössä Pääkaupunkiseudun urheiluakatemian kanssa Mäkelänrinteen aamuharjoitusten järjestämisessä. Liitto hakee virallista Urhean jäsenyyttä.

1. Muut asiat

* Vantaalla järjestetään heinäkuussa elinsiirtopotilaiden EM-kisat. Pöytätenniksen järjestelyt hoitaa Tip-70.
* Junioreiden SM-kisoissa ei järjestetä tänä vuonna nelinpelejä järjestävän seuran toiveesta. Tip-70 hoitaa kisojen vetämisen.
* Keskusteltiin liiton sivuista. Todettiin liiton sivujen olevan edelleen liiton tärkeimpiä viestintäkanavia ja sivut on tarkoitettu lajiin liittyvien asioiden tiedottamiseen. Liiton uusilla sivuilla pyritään mahdollisuuksien mukaan ottamaan paremmin huomioon viestien ryhmittely ja priorisointi.
* Keskusteltiin kansainvälisten kisojen hakemisesta. Sonja Grefberg selvittelee asiaa.

1. Seuraava kokous

* Seuraava kokous pidetään keskiviikkona 27.4 klo 17 Ruskeasuolla

1. Kokouksen päättäminen

* Kokous päättyi klo 20